Marinos Ouzounidis a fost dat afară de la Craiova, înainte de derby-ul cu FCSB.
Universitatea Craiova a anunțat că a renunțat la serviciile tehnicianului grec Marinos Ouzounidis. Conducerea clubului a mai informat că tehnicianul Dragoș Bon va asigura interimatul. Decizia demiterii lui Ouzounidis a fost luată înainte de primul derby al Ligii 1, cu FCSB.
Clubul de fotbal Universitatea Craiova a anunțat vineri seara că a renunțat la serviciile tehnicianului grec Marinos Ouzounidis. Decizia vine în contextul în care craiovenii au fost învinși în turul doi al Conference League de echipa albaneză FK Laci."Universitatea Craiova a reziliat astăzi contractul cu Marinos Ouzounidis. Îi mulțumim pentru tot ceea ce a realizat la echipa noastră, reușind să aducă în vitrina clubului Cupa și Supercupa României și îi dorim mult succes în continuare", a anunțat clubul oltean pe pagina de facebook.În același comunicat, conducerea clubului a mai informat că tehnicianul Dragoș Bon va asigura interimatul pe banca Științei, alături de Octavian Benga și Ian Coll.Decizia demiterii lui Ouzounidis a fost luată înainte de primul derby al Ligii 1, în care Universitatea Craiova întâlnește duminică, în deplasare, pe FCSB.